3 โครงการรุมแยกไฟฉาย
ลงมือสะพานข้ามแยกอันใหม่-เชื่อมพรานนกวงแหวน,พ.ต.ท.ฤทธี วิเศษคามินทร์ รอง ผกก.จร.สน.บางกอกน้อย เปิดเผยว่า เร็วๆนี้ผู้รับเหมาของกรุงเทพมหานคร ได้เข้าพื้นที่บริเวณแยกไฟฉายเพื่อก่อสร้างสะพานลอยรถยนต์ข้ามแยกไฟฉาย ซึ่งเป็นส่วนหนึ่งของโครงการก่อสร้างถนนพรานนก-ถนนวงแหวนรอบนอก โดยเริ่มงานขุดฐานรากสะพานฝั่งถนนตัดใหม่ก่อน ใกล้ซอยจรัญสนิทวงศ์ 31 หรือซอยมารดานุเคราะห์ โดยออกข้อบังคับห้ามรถจากซอยจรัญฯ 31 ตรงเข้าถนนพรานนก หรือเลี้ยวขวาไปท่าพระ เนื่องจากบริเวณดังกล่าว เดิมเป็นสามแยก รถที่ออกจากซอยจะถูกบังคับเลี้ยวซ้าย ภายหลังปรับเป็นสี่แยก ทำให้คนที่ออกจากซอยลักไก่กลับรถ หรือวิ่งตรงเข้าถนนพรานนก ประกอบกับโครงการก่อสร้างถนนพรานนก-ถนนวงแหวนรอบนอกยังไม่เปิดใช้และถนนมืด ทำให้เกิดอุบัติเหตุบ่อยครั้ง ล่าสุด ได้ประสานทางโครงการนำแท่งคอนกรีตปิดทางเข้าออก เพื่อไม่ให้คนเข้าไปใช้เพื่อป้องกันอันตรายและอุบัติเหตุ,สำหรับแยกไฟฉายนั้น ขณะนี้มีโครงการก่อสร้าง ทั้งหมด 3 โครงการ ได้แก่ โครงการรถไฟฟ้าสายสีน้ำเงิน ช่วงบางซื่อ-ท่าพระ โครงการอุโมงค์ทางลอด แยกไฟฉาย ทั้ง 2 โครงการก่อสร้างตามแนวถนนจรัญสนิทวงศ์ และโครงการก่อสร้างสะพานลอยรถยนต์ ข้ามแยกไฟฉาย ก่อสร้างตามขวางตามแนวถนนพรานนก เชื่อมโครงการตัดใหม่สายพรานนก-ถนนวงแหวนรอบนอก.
พ.ต.ท.ฤทธี วิเศษคามินทร์ รอง ผกก.จร.สน.บางกอกน้อย เปิดเผยว่า เร็วๆนี้ผู้รับเหมาของกรุงเทพมหานคร ได้เข้าพื้นที่บริเวณแยกไฟฉายเพื่อก่อสร้างสะพานลอยรถยนต์ข้ามแยกไฟฉาย
แยกไฟฉาย,ก่อสร้างสะพานลอย,สะพานลอยรถยนต์,ถนนพรานนก,ถนนวงแหวนรอบนอก,รถไฟฟ้าสายสีน้ำเงิน,ข่าว,ไทยรัฐออนไลน์,ข่าว กทม.,ข่าวทั่วไทย